CELEX: 62013CN0667
Language: da
Date: 2013-12-16 00:00:00
Title: Sag C-667/13: Anmodning om præjudiciel afgørelse indgivet af Tribunal do Comércio de Lisboa (Portugal) den 16. december 2013 — Estado português mod Massa Insolvente do Banco Privado Português SA, under likvidation

29.3.2014   
            
            
               DA
            
            
               Den Europæiske Unions Tidende
            
            
               C 93/19
            
         Anmodning om præjudiciel afgørelse indgivet af Tribunal do Comércio de Lisboa (Portugal) den 16. december 2013 — Estado português mod Massa Insolvente do Banco Privado Português SA, under likvidation
   (Sag C-667/13)
   2014/C 93/31
   Processprog: portugisisk
   
      Den forelæggende ret
   
   Tribunal do Comércio de Lisboa
   
      Parter i hovedsagen
   
   
      Sagsøger: Estado português
   
      Sagsøgt: Massa Insolvente do Banco Privado Português SA, under likvidation
   
      Præjudicielle spørgsmål
   
   
               1)
            
            
               Er afgørelsen (1) behæftet med en begrundelsesmangel
               
                           a)
                        
                        
                           idet den ikke anfører årsagen til, at den garanti, der er stillet af den portugisiske stat, påvirker samhandlen mellem medlemsstaterne?
                        
                     
                           b)
                        
                        
                           idet den ikke afklarer årsagen til, at den støtte, der er ydet som garanti — en støtte, som først blev anset for omfattet af artikel 107, stk. 3, TEUF — senere blev erklæret uforenelig med fællesmarkedet?
                        
                     
         
               2)
            
            
               Er afgørelsen behæftet med en mangel, som består i en modsigelse mellem dens begrundelse og dens dispositive del hvad angår det tidspunkt, hvorfra [støtten] anses for ulovlig: 5. december 2008 eller 5. juni 2009?
            
         
               3)
            
            
               Er afgørelsen i strid med artikel 107, stk. 1, TEUF, idet den ydede støtte ikke påvirkede samhandlen mellem medlemsstaterne, når der navnlig tages hensyn til lånets formål og den egentlige anvendelse heraf samt til den omstændighed, at den begunstigede ikke har udøvet sin virksomhed siden 1. december 2008?
            
         
               4)
            
            
               Er afgørelsen i strid med artikel 107, stk. 3, TEUF, idet støttens formål var at afhjælpe en alvorlig forstyrrelse af en medlemsstats økonomi, og idet den af denne årsag er forenelig med fællesmarkedet?
            
         
               5)
            
            
               Er [artikel 14], stk. 1 og 2, i forordning nr. 659/1999 (2) til hinder for, at man i den foreliggende sag anvender en nedsættelse af det beløb, der skal tilbagebetales, når denne bestemmelse finder ensartet anvendelse på alle det insolvente selskabs kreditorer?
            
         
      (1)  EU: Kommissionens afgørelse 2011/346/af 20.7.2010 om statsstøtte C 33/09 (ex NN 57/09, CP 191/09) iværksat af Portugal i form af en statsgaranti til fordel for BPP (meddelt under nummer K(2010) 4932) (EUT L 159, s. 95).
   
      (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).